השיר שלנו

השיר שלנו היא סדרה מסוג דרמה יומית מוזיקלית ישראלית ששודרה בערוץ "yes ישראלי" של yes החל מ-2004.

עלילה

עונה ראשונה
נינט לוי (נינט טייב), נערה אלמונית בת 20 מקריית גת, מצטרפת לאקדמיה למוזיקה של ירדנה טמיר (עליזה רוזן). תחילה עובדת בקפיטריה עם בן דודה רוני, אך לאחר מכן דורון שדה (סער בדישי) מורה באקדמיה למוזיקה, מגלה את כישרונה ונינט מצטרפת לשנה א׳ ובמקביל עובדת עם מיקי אפלבוים (מיה דגן), הלומדת איתה באקדמיה, בבר של תומר. נינט יוצרת קשרים הדוקים עם שאר תלמידי האקדמיה ומתאהבת בזוהר להט (רן דנקר). לאחר שזוהר ונינט נהיו זוג, נועה (אפרת בוימולד) ודנה (אליענה בקייר) עושות הכל כדי להשיג את זוהר לנועה. כל זה קורה לאחר שנועה מגלה כי גבעון כספי (גיא זוארץ), בן זוגה והסוכן שלה בגד בה עם מורן אייזנשטיין. כמו כן, מתגלה כי גבעון הטריד מינית את נינט כשהייתה בת 15 ועוד כמה בנות צעירות. אל האקדמיה מצטרפים יחד איתם גם נחי (פיני טבגר), רועי (יובל אברמוביץ') ויריב (עמוס תמם). בגלל בעיות כספיות מצלמים את חייהם של תלמידי האקדמיה בתוכנית ריאליטי שנוצרה על ידי אודי שניר ורם שגב. בסיום העונה, גבעון מנסה לרצוח את נינט, נועה ונעמי (חנה לסלאו) אך קלאודיו עוזרה הנאמן של נעמי יורה בו ומציל אותן. נינט, נועה וזוהר מבצעים את השיר "האור בחיי" בקדם אירוויזיון. הדרך לאירוויזיון לא הייתה פשוטה, נעמי אמא של נועה גנבה את השיר "האור בחיי" שבמקור נינט כתבה לאהובה זוהר להט. לאחר דרך ארוכה, בית משפט והרבה שקרים, תחמונים והרבה התנצלויות האהבה מנצחת ולבסוף נועה, זוהר ונינט שרים באירוויזיון ביחד את השיר. בסיום הפרק האחרון לעונה זאת, רואים את אודי שניר ורם שגב מדברים על הסדרה שהם יצרו בשם ״השיר שלנו״.

עונה שנייה
שלוש שנים אחרי האירוויזיון נינט וזוהר הפכו לזוג מפורסם, נחי בן חגי ומיקי אפלבוים הפכו להורים לילדה בשם אליה, דנה ורועי התפרסמו בכך שהחלו להנחות תוכנית טלוויזיה שנקראת "מלחמת הכוכבים" ואילו נועה שחר חזרה בתשובה ונישאה לאיש העסקים הדתי נפתלי אטיאס (גולן אזולאי), שאינו מודע לעברה החילוני של אשתו, שרון סילבר (יעל שרוני) ואריאל סילבר (אושרי כהן) אחיהם של גבעון כספי מתכננים לרצוח את נינט, נועה ונעמי כנקמה על מות גבעון, אך הכל מסתבך כשאריאל מתאהב בנינט. העלילה ממשיכה להסתבך בניסיונות להפריד בין נינט לזוהר ולבסוף זה מצליח. נינט בהריון אך לא יודעת האם הילד שייך לזוהר או אריאל (שמסתבר שנינט שכבה עם שניהם באותו שבוע), אריאל וגבעון מחליפים את בדיקת האבהות של זוהר בשל נפתלי אטיאס (נפתלי מגלה בהמשך שהוא עקר) וכך זוהר ימצא כביכול עקר מה שאומר שבטוח לא יוכל להיות כאבא של התינוק (אך הוא כן). בסיום העונה נינט ואריאל אמורים להינשא, גבעון יורה באריאל (בטעות) אף שכיוון לנינט, ונעמי רוצחת את גבעון מאוחר יותר בעזרת אקדח שנתנו לה השומרים של רוה״מ. לאחר שאריאל נפגע שרון נאבקת בבריכה בנינט וזוהר ולבסוף זוהר מטביע אותה, אך שרון קמה ומאיימת שוב לרצוח את נינט והפעם גם את זוהר. סבא של נינט מצליח לצאת מבית החולים ויורה בשרון, זוהר ונינט מתחתנים על הים והתפנית לקראת הסיום היא שאריאל מסתכל עליהם מספינה מהצד דרך משקפת.

עונה שלישית
בעונה זו מתגלה כי שתי העונות הקודמות היו סדרה בתוך סדרה, והיא עוסקת בסיפורם של כוכבי הסדרה הפנימית לאחר שהסתיימו צילומיה. הסדרה הפנימית כונתה מעונה זו ואילך "השיר שלה". בתחילת העונה מראים את סיום צילומי הסדרה "השיר שלה" שבה מככבים נינט טייב (נינט לוי), רני אביב (זוהר להט) ויונתן ברק (אריאל סילבר). רני ויונתן מתגייסים, רני לצנחנים ואילו יונתן ללהקה צבאית בבימויו של שוקי סטאר (עמיקם לוי) ובפיקוד קרין קורן (נינה קוטלר). אל הלהקה מצטרפים גם שירי גולד (רונה לי-שמעון) - בת זוגו של רני, תמרה וייס (אניה בוקשטיין), שמש פרוסט (דנה עדיני), חלי בנאי (ענת מגן-שבו) טל ששון/ששי טל (עידו מוסרי), הראל נבון (רן בכור), ציון מימון (אלי אלנטוניו) ואלינור שילון (מלי לוי). העונה מתחילה בכך שרני מתגייס לצנחנים, אך הסוכנת שלו (לילי גולד) חולקת על דעתו ומנסה מספר דרכים לגרום לו להצטרף ללהקה, כגון- לדבר איתו שוב ושוב, לגרום לו לדרוך במלכודת עכברים (אך במקום זאת יונתן דרך במלכודת) וכו'… לבסוף גרמה לו לאכול מנגו בטעות ובגלל תגובתו למנגו עקב אלרגיה, החליטו להעיף אותו מהצנחנים, רני החליט להתגייס ללהקה. שירי בזוגיות עם רני אביב והיא במקביל עם יונתן (חברו הטוב ביותר של רני). באמצע העונה החליט רני להציע נישואין לשירי ולקראת ההצעה התלבט רני אם לבטל את ההצעה מכיוון שהחל להרגיש משהו לתמרה, אך לבסוף החליט להציע לשירי נישואין. באותו הערב אשר עמד להציע לשירי נישואין, קרין (מפקדת הלהקה) החליפה בין קלטת ההצעה של רני לבין קלטת אשר מראה כי שירי בגדה ברני עם יונתן, רני ושירי נפרדו. לאחר כמה שבועות חזר רני אל שירי לאחר שניסתה להתאבד, אך לאחר זמן קצר מאוד גילה רני ששירי היא זו שגרמה לו לאכול את המנגו ונפרד ממנה. זמן קצר אחרי, רני ותמרה נהיו זוג מכיוון שהבינו שהתאהבו. בסוף העונה החליטה תמרה להציע נישואין לרני. במהלך העונה נוצר רומן בין יונתן לשמש אך הם מחליטים לשמור זאת בסוד, לאחר זמן קצר מתאהבים השניים ומחליטים לספר לחבריהם על זוגיותם לאחר מופע יום העצמאות. אך בזמנם החופשי במאחורי הקלעים תפסה שמש את יונתן ושירי מתנשקים. נינט מגויסת בצו בית משפט ללהקה בגלל ארוסה (לשעבר) (חורף דיין) שהאשים אותה בדריסת כלבתה של חנה לסלאו. היא והרמטכ״ל יותם (יו-יו) ברקת (ליאור אשכנזי)מתאהבים לאחר היכרות לא ידידותית בין השניים. בדקות האחרונות של פרק סיום העונה נורות קרין ותמרה על ידי מתנקש מסתורי.

עונה רביעית
העונה נפתחת חצי שנה לאחר אירועי הירי. נינט ויותם מנהלים יותר מחצי שנה חיים משותפים וטובים. תמרה וקרין נמצאות בקומה. הלהקה מתגייסת מחדש. תמרה מתעוררת מחדש על ידי תרופה נסיונית, ומאבדת את זיכרונה ונעשית קלת דעת לעומת מה שהייתה לפני וכל חברי הלהקה ובמיוחד רני וחברותיה (חלי ושמש) לא רואים ומקבלים את זה בעין יפה. לאחר זמן מה גם קרין מנסה את התרופה הזאת ומתעוררת לחיים כרגיל (ללא איבוד הזיכרון). יותם מנהל במקביל מערכת יחסים עם גרושתו רונית (גלית גוטמן), ועם מפקדת הלהקה קרין ובוגד בנינט. יותם רוצה לחתוך את הקשר מקרין כי לא טוב לו איתה, וכשהיא מגלה את זה היא סוחטת אותו אחרי שהתגלה לה כי הוא המתנקש האלמוני, על מנת שישאר איתה. בעוד תמרה משלימה עם אופייה החדש רני מנסה להחזיר אותה אליו אך כשהוא לא מצליח הוא מנהל רומנים עם שי ונינט. אחרי הרפתקאות ארגז נופל על ראשה של תמרה ומחזיר לה את הזכרון, ורני אביב שב אל חיקה. בסיום הסדרה יותם כמעט יורה בנינט אך לא מסוגל ורוצה להרוג את קרין, קרין יורה בתמרה, יותם יורה בקרין ומציל את נינט. לאחר חילופי מבטיהם של יותם ונינט, חיילי צה"ל יורים ביותם. תמרה נשארת בחיים וקרין ויותם מתו, בכך מסתיימת הסדרה.

הדמויות

עונה ראשונה ועונה שנייה
נינט לוי - להט (נינט טייב): צעירה אלמונית, בת 20, מקריית גת. תחילה עובדת בקפיטריה של האקדמיה עם רוני, בהמשך מצטרפת לאקדמיה, ועובדת בבר של שימי עם מיקי. מתאפיינת כבחורה רגישה ולפעמים נשברת בקלות. מיקי ונינט עוברות לגור יחד ונחי מצטרף אליהן. היא בתה של רחל ואחותה של אושר, בת דודתו של רוני וחברתה הטובה של מיקי. נינט מתקבלת לאקדמיה עם מלגה וחווה קשיים רבים וקנאה מצד נועה ודנה בשל כשרונה. הופכת לבת זוגו של זוהר אשר בעונה השנייה הופכים יחד למותג מצליח. בסוף העונה השנייה היא מתחתנת עם אריאל משום שהיא חושבת שהוא אב תינוקה אך בסוף מתברר שהוא שיקר. בחתונה היא מגלה את האמת, אריאל מציל אותה ממוות ונורה בעצמו ולאחר מכן היא נישאת לזוהר. לבנה קוראים אריאל.
זוהר להט (רן דנקר): קיבוצניק ממגדל משה, בן 23 בעונה הראשונה. בן זוגה של נינט, התאהב בה ממבט ראשון. מסתבך במשולש רומנטי עם נועה ונינט כשנועה ממציאה אשר זוהר הכניס אותה להריון אבל בסוף מתבררת האמת והוא חוזר לנינט. בעונה השנייה הוא ונינט הופכים למותג מצליח אך אריאל ושרון אשר מנסים לפגוע בנינט מפרידים ביניהם ולבסוף זוהר מגלה את האמת ומתחתן עם נינט. לבנו קוראים אריאל.
נועה שחר / בת-שבע אטיאס (אפרת בוימולד): כוכבת ילדים מפורסמת, בת 21 בעונה הראשונה. היא מוגדרת כאויבת המושבעת של נינט, היא מקנאה בכישרונה של נינט ובכך שנינט היא בת זוגו של זוהר. נועה במערכת יחסים עם הסוכן שלה, גבעון, ממנו היא נכנסת להריון אך בהמשך הם נפרדים והיא ממציאה שההריון הוא מזוהר וגורמת לסכסוך בין זוהר לנינט. נועה החברה הטובה ביותר של דנה. בעונה השנייה מתברר שנועה חזרה בתשובה, שינתה את שמה לבת שבע והתחתנה עם חרדי אמריקאי בשם נפתלי אטיאס. לבסוף נפתלי מגלה את האמת על עברה המפואר של נועה, אך סולח לה והם מאמצים שני ילדים, וקוראים לילדה בת-שבע ולילד יהונתן.
דנה שניר (אליענה בקייר): תלמידה באקדמיה בת 22 בעונה הראשונה, בתו של אודי שניר (מנכ״ל ערוץ 2) וחברתם הטובה של נועה ורועי. במהלך הריאליטי היא לא זוכה לפופולריות רבה מה שגורם לה תסכול רב. עוזרת לנועה במזימות ובשקרים. בזמן צילומי התוכנית "הכוכבים של ירדנה" דורון המורה משתכר ומנסה לאנוס אותה. מנהלת מערכת יחסים רופפת עם יריב ארד ובסוף העונה השנייה היא עובדת כמנחה בתוכנית "מלחמת הכוכבים", היא ויריב מתחתנים בטעות, אך נשואים באושר. בעונה הראשונה היא היריבה של מיקי אך בעונה השנייה לומדת להכיר אותן יותר והיא ומיקי הופכות לחברות.
מיכל (מיקי) אפלבוים/בן חגי (מיה דגן): תלמידה באקדמיה, בת 27 וברמנית (בבר של שימי). הגיעה לאקדמיה לאחר מספר פעמים שלא התקבלה, בעלת עבר בעייתי ופלילי של סמים. בתו המאומצת של עורך דין מצליח ומגלה בסוף העונה הראשונה שהיא בתם הביולוגית של ירדנה (מנהלת האקדמיה) ורובי. היא חברתה הטובה של נינט אשר בעונה הראשונה הן גרו יחד כשותפות. חברתו של נחי, בסוף העונה הראשונה מיקי ונחי מתארסים. בעונה הראשונה היא יריבתה של דנה שניר, אך בעונה השנייה הן לומדות להסתדר והופכות לחברות. בעונה השנייה היא ונחי נשואים עם ילדה (אליה) שהתגלתה כילדה מחוננת. היא גילתה כי נחי בגד בה עם נועה אך לבסוף סלחה לו. בסוף העונה השנייה היא ונחי הכריזו על נישואים פתוחים.
נחמן (נחי) בן-חגי (פיני טבגר): תלמיד באקדמיה, דתי לאומי ומתנחל ממגן עוז. חברו הטוב של זוהר, בתחילת העונה הראשונה הוא גר בשירותים של האקדמיה עד שנינט ומיקי מגלות זאת והוא עובר לגור איתן. היה מאוהב בנועה אך לאחר מכן מתאהב במיקי והם הופכים לזוג. בעונה השנייה הוא ומיקי נשואים עם ילדה. הוא בגד במיקי עם נועה אך לבסוף היא סלחה לו. בסוף העונה השנייה הוא ומיקי הכריזו על נישואים פתוחים.
רועי בר (יובל אברמוביץ'): תלמיד באקדמיה, בן 26 בעונה הראשונה. הומו אשר מסתיר זאת ממשפחתו, חברם הטוב של נועה ודנה, בנו של אלוף בר. יצא מהארון בשידור חי בריאליטי ״הכוכבים של ירדנה״ מול הוריו. בעונה השנייה הוא בן זוגו של ד״ר גידי ברק ומתגורר אצל דנה בדירה. בסוף העונה הוא חולה בלוקמיה ולבסוף הוא מצליח להבריא והוא מתגרש מגידי ברק.
יריב ארד (עמוס תמם): תלמיד באקדמיה, בן 25 בעונה הראשונה. בן זוגה של דנה. טרם לימודיו באקדמיה היה קצין קרבי. בשנה א׳ באקדמיה הועזב בשבוע הראשון בשל חוסר ביטחון ואי הסכמתו לשיר. חזר ללימודים לאחר שנפגש בסתר עם הבמאית גלי וניהל איתה רומן קצר, ושר בהופעה במפתיע מול כולם. בעונה השנייה הוא נמצא במשבר כלכלי שגורר אותו להשתתף בסרט פורנו. ניהל רומן עם אמא של דנה בסוף העונה הראשונה. בסוף העונה השנייה הוא ודנה מתחתנים בטעות אך נשואים באושר.
אריאל סילבר (אושרי כהן) (עונה 2): אחיהם של גבעון ושרון ובן הזוג של נינט בסוף העונה השנייה. הוא שיתף פעולה עם שרון במזימתה עד שהתאהב בנינט וביקש להוציא אותה מהתוכנית. הוא ושרון עושים הכל כדי להפריד בין זוהר ונינט ומצליחים ולבסוף אריאל מתחתן עם נינט. בסוף החתונה זוהר מגיע ומספר את כל האמת לכולם ולאריאל על כך שגבעון ושרון רוצים להרוג את נינט ואז גבעון בטעות יורה באריאל וכולם חושבים שהוא מת אך רק אנחנו, הצופים בבית יודעים על כך שהוא חי.
לילית (לילית נגר) (עונה 2): אמם של גבעון, שרון ואריאל. מרצה עונש מאסר על רצח בעלה. שותפתה לתא הכלא של נעמי שחר. עומדת מאחורי המזימה של ילדיה לרצוח את נינט, נועה ונעמי.
דורון שדה (סער בדישי): מורה באקדמיה, נשוי לנטע אך מנהל רומן עם גלי ובסוף שתיהן עוזבות אותו. הוא למד באקדמיה עם שרון וגלי. ניהל רומן עם שרון. במשך הצילומים של "הכוכבים של ירדנה" הוא היה שיכור וניסה לאנוס את דנה. הוא ניסה להוציא תקליט אך הוא לא הצליח ומאז הוא ממורמר. זמר מוכשר, בעונה השנייה הוא הבמאי של סינדרלה 2005 יחד עם שרון המחזאית ורוצה לחזור אליה אך היא משחקת בו, דוחה ומנצלת אותו. הוא ורוני מגדלים את בתו סתיו ביחד.
רוני/רונאל לוי (ניב רז): האחראי על הקפיטריה באקדמיה אשר מביא את נינט כדי לעזור לו. בהמשך יש לו רומן עם אשתו של דורון, נטע. בעונה השנייה הוא הסוכן של זוהר ונינט. התאהב בשרון, וניהל איתה מערכת יחסים מאושרת, עד הפרק האחרון בו הוא מבין את אישיותה האמיתית.
אודי שניר (דליק ווליניץ): מנכ״ל ערוץ 2 ואביה של דנה. בן אדם עצבני מאוד שמתייחס לעוזרו רם, כמו אל שק חבטות. הוא יעשה הכל בשביל רייטינג וזה הדבר הכי חשוב בשבילו. בסוף העונה הראשונה הוא וגלי התחילו מערכת יחסים ולאחר מכן טסו להודו יחד, שינה את שמו ל"סנור" אך רם שכנע אותו לחזור ולהתמודד למכרז לערוץ 2 ולכן עזב את גלי, החזיר את השם אודי וחזר לישראל. הופך למנכ"ל של ערוץ 2 בעזרת נעמי שחר.
מנחם (רוברט) "רובי" אביב (טוביה צפיר): איש עסקים מארצות הברית שירד מן הארץ והוא גם האקס המיתולוגי של ירדנה מתקופת הלהקה הצבאית. אביה הביולוגי של מיקי וסבה של אליה. הוא המממן של האקדמיה ושל המלגה של נינט אך בעונה הראשונה הוא מאבד את כל כספו ומנסה להתאבד. הוא יצא למשך תקופת זמן מסוימת עם רחל, אמה של נינט. התחתן עם ירדנה בתקופת הזמן שבין העונה הראשונה והשנייה, הם התגרשו אבל נשארו חברים טובים והוא אף עזר לה עם הגבר ששדד אותה.
ירדנה טמיר (עליזה רוזן): מנהלת האקדמיה, חברתה הטובה של נעמי וכמו אמא שנייה לנועה וניהלה רומן בנעוריה עם רובי אביב. אמה הביולוגית של מיקי וסבתה של אליה. בעונה השנייה היא נשדדת על ידי גבר שהיא מכירה באתר הכרויות ונפגעת מאוד.
נעמי שחר (חנה לסלאו): אמה של נועה, חברתה הטובה של ירדנה, שונאת את גבעון. בסוף העונה הראשונה היא גנבה לנינט את השיר "האור בחיי" ואמרה לנועה שהיא כתבה אותו, נינט תבעה אותה על כך ונעמי ניצחה יחד עם נועה וגבעון במשפט. לאחר מכן הוכח כי נינט כתבה את השיר ונעמי נכנסה לכלא שם הייתה בעונה השנייה. לאחר שהיא שומעת שנועה חזרה בתשובה היא מחליטה לעזור לה ולהתחפש לדתייה. מנהלת מערכת יחסים עם רוה"מ ובכך עוזרת לאודי שניר לזכות במרכז לערוץ 2. בסוף העונה השנייה היא הצילה את נועה ונינט מגבעון לאחר שהתברר שהוא חי וירתה בו והפעם באמת.
ישעיהו טנצר "המניאק" (גדי רבינוביץ'): ייצג את נועה, נעמי וגבעון במשפט נגד נינט. בעונה השנייה מייצג את נעמי בוועדת השחרור. דמותו הופיע גם בסדרה "שמש".
קלאודיו (ג'ימי הרמיליו): המשרת הקולומביאני הנאמן של נעמי אשר בסוף העונה הראשונה הוא ירה בגבעון והציל את נעמי, נועה ונינט. בפרק האחרון בעונה השנייה הוא התגלה כמפקח במשטרה ועזר לרוני למצוא את זוהר.
גבעון "כספי" סילבר (גיא זו-ארץ): האנטגוניסט הראשי של הסדרה. סוכנה ובן זוגה של נועה, אחיהם של שרון ואריאל. חשבו שהוא מת בסוף העונה הראשונה אך בסוף העונה השנייה התברר כי מי שקבור בקברו זה לא הוא ושהוא עוד חי ורוצה לנקום אך בסוף העונה השנייה נעמי רוצחת אותו והפעם באמת. ניסה לאנוס את נינט כשהייתה בת 15. אדם אלים, חסר לב ופסיכופת.
שרון סילבר (יעל שרוני) (עונה 2): בחורה יפה, רעה, חכמה, מתוחכמת, וחזקה. הבמאית של סינדרלה 2005, הייתה באקדמיה עם דורון וגלי, וניהלה רומן עם דורון. אחותם של אריאל וגבעון. רוצה לנקום בנינט, נועה ונעמי על מות גבעון גם אחרי שמבינה שהוא חי. מנהלת מערכת יחסים עם רוני ומנצלת את דורון. נרצחת בידי סבא של נינט בסוף העונה.
גלי (רובריקא) נווה (אביגיל אריאלי): במאית באקדמיה אשר מנהלת רומן עם דורון ולאחר מכן גם עם יריב. לאחר שמתברר לנטע, אשתו של דורון מגלה על הרומן הן הופכות לחברות טובות. בסוף העונה הראשונה היא ואודי התחילו מערכת יחסים ולאחר מכן טסו להודו יחד והיא שינתה את שמה לרובריקא. לאחר שחזרה היא כתבה מחזה שבו שיחק יריב שנקרא "מונולוגים במחסום" אך הוא לא כל כך מצליח.
רחל לוי (ריטה שוקרון): אמה של נינט ושל אושר. בעונה הראשונה הייתה במערכת יחסים עם רובי.
יחזקאל לוי (חיים בנאי) (עונה 2): סבם של נינט, רוני ואושר, אביה של רחל. גילה על תוכניתם של שרון ואריאל, נכנס לקומה בתחילת העונה ויוצא ממנה בסוף העונה ורוצח את שרון ומציל את נינט וזוהר.
אלון בר (אבי פניני):(עונה 1) אביו של רועי. אלוף בצה"ל, היה המפקד של יריב. רועי מסתיר ממנו תחילה שהוא הומו, אבל במהלך שידור חי של הכוכבים של ירדנה הוא יוצא בפניו מהארון.
נופר (שירי שלוסר): המזכירה הנאמנה של גבעון, מאוהבת בגבעון. בעונה השנייה מגלה שהוא חי ועוזרת לו בתוכניתו, לא ידוע מה איתה לאחר החתונה.
רקפת שביט (סשה גרישקוב) (עונה 2): האקסית המיתולוגית של זוהר מהקיבוץ.
אדם (אדם פרי): נגן הקלידים הקבוע.
אושר לוי (אליענה מגון): הבת של רחל ואחותה של נינט, בעונה השנייה מתברר כי גרה ולומדת בשווייץ, בבית ספר למחוננים, אך חוזרת בסוף העונה לחתונה של נינט ואריאל.
אליה בן-חגי (אליה אהרוני-שטרן) (עונה 2): הבת של מיקי ונחי ונכדתם של ירדנה ורובי. ילדה מחוננת.
נפתלי אטיאס (גולן אזולאי) (עונה 2): בעלה של בת שבע אטיאס (נועה שחר) בעונה השנייה. חרדי אשר מאמין כי בת שבע היא דתייה מלידה ומאמין לכל השקרים שלה. הבעלים של פרויקט המגורים היוקרתי סאן & ביץ׳ ומתמודד יחד עם אודי ורם למכרז בערוץ 2. בסוף העונה השנייה הוא מגלה את כל האמת על נועה, הוא סולח לה על שקריה ומקבל אותה על אף שהיא חילונית והם מאמצים שני ילדים, והם קוראים לאחת מהם בת-שבע.
רבקה נחשול (רבקה (ריקי) גל) (עונה 1): השופטת במשפט של נינט נגד נועה, נעמי וגבעון.
יחיאל בן-חגי (איתי שגב) (עונה 1): אחיו החוזר בשאלה של נחי. עובד אצל רוני. מאוהב במיקי ולא יודע שהיא יוצאת עם נחי. לאחר שהוא מגלה זאת חוזר ליישוב ומדווח ברדיו שנהרג בידי התקפת ערבים, בעוד שהוא רק נפצע.
נטע שדה (אלונה וינד רז) (עונה 1): אשתו של דורון, מגלה כי דורון מנהל רומן במשך שנה וחצי עם גלי ועוזבת אותו. במהלך העונה מתאהבת ברוני, בן דודה של נינט והשניים מנהלים רומן מאחורי הגב של דורון ובסוף עוברת לגור איתו במהלך הידרדרותו של דורון.
ליאור (אסף גולדשטיין) (עונה 1): בן הזוג של רועי, לא ידוע מה עלה בגורלו לאחר העונה הראשונה אך ככל הנראה רועי והוא נפרדו.
גידי ברק (אביעד קיסוס) (עונה 2): רופא ובן זוגו של רועי בר, נישא לרועי לקראת סוף העונה.
עו"ד יגאל אפלבוים (אלכס אנסקי): עורך דין מצליח. האבא המאמץ של מיקי, ייצג את נינט במשפט נגד נועה, נעמי וגבעון. בעונה השנייה מייצג את מיקי במשפט נגד נחי.
שירלי (הילה נחשון) (עונה 2): האקסית של יריב, גילתה ליריב שהיא חולה ב-HIV.

עונה שלישית ועונה רביעית
נינט טייב (בתפקיד עצמה): בתפקיד עצמה. שיחקה תפקיד משני בעונה השלישית וחזרה לשחק בעונה הרביעית שוב את הדמות הראשית באופן קבוע. חברתם הטובה ביותר של רני ויונתן. זמרת מפורסמת. ניהלה רומן עם חורף דיין, זמר, שבגד בה והפליל אותה בדריסת הכלבה של חנה לסלאו. על פי צו בית משפט חויבה לשרת בלהקת הנח"ל 2006. לקראת סוף העונה השלישית הפכה לבת זוגו של יותם ברקת הרמטכ"ל ונשארה איתו. במשך העונה נבגדה על ידי בן זוגה יותם. עברה לגור אצל רני ויונתן למשך זמן, עד שחזרה ליותם. ביימה את הלהקה בשביל שוקי שחלה בסרטן והיה צריך עזרה. נהלה מערכת יחסים קצרה רני, לקראת סוף העונה חוזרת ליותם אך מגלה שהוא רוצה לרצוח אותה, לבסוף קרין מאיימת עליה באקדח אך יותם הורג אותה ומציל את נינט.
רני אביב (רן דנקר): משחק את זוהר להט ב"שיר שלה". חייל בצנחנים ואחר כך בלהקה. חברם הטוב של יונתן ונינט ובן זוגה של שירי בתחילת העונה בשלישית, בהמשך העונה נפרד ממנה כי גילה שהיא בגדה בו עם יונתן, ובנוסף גילה את אישיותה האמיתית. מתאהב בתמרה. כאשר יורים בתמרה הוא שבור מזה. בעונה הרביעית מנהל מערכת יחסים עם שי, ביתו של הרמטכ"ל, כאשר הבין שלא אוהב אותה, ניהל רומן קצר עם נינט. ניסה בכל כוחו לשכוח את תמרה ללא הצלחה. לאחר שזיכרונה של תמרה חזר הוא שב אליה.
יונתן ברק (אושרי כהן): משחק את אריאל סילבר ב"שיר שלה". חברם הטוב ביותר של רני ונינט. מתאהב בשירי ומנהל איתה רומן מאחורי גבו של רני. לאחר שמתוודע לרני שהם בגדו בו (בערב שרני תכנן להציע לשירי נישואין), הם נפרדים. יונתן מגלה את סודה של שמש, ובעקבות הגילוי הם הופכים לזוג בסתר. שמש תופסת את יונתן מתנשק עם שירי בפרק האחרון של העונה השלישית והיא לא מוכנה לסלוח לו. בעונה הרביעית ניסה בכל הכוח להחזיר אליו את שמש וגם קנה בשבילה את ה"גיהנום" ושינה לו את השם ל"שמש", מנהל רומן קצר מאוד עם שלי, אחותה של שמש. ומנהל בנוסף רומן עם תמרה עד שהבין שהוא עם הבחורה הלא נכונה וחזר לשמש. בעונה הרביעית עוזר לאביו (צ'רניה) שהסתבך עם המאפיה (ומסבך גם את ציון) ואף מסתבך עם המאפיה גם הוא. היה משתמש בסמים בעונה השלישית.
תמרה וייס (אניה בוקשטיין): חיילת בלהקה. הייתה גרה בהתנחלות הנקראת חוות שורש, ורני בתור חייל צנחנים הגיע לפנות אותה ואת משפחתה מביתם. לאחר הפינוי היא צריכה לקבל החלטה, האם להיכנס לכלא, או להתגייס ללהקה צבאית (במהלך הפינוי שרה תמרה את השיר אלי אלי ששודר בטלוויזיה והרמטכ״ל התלהב מקולה) חברתם הטובה של חלי ושמש. גילתה על סודו של ששי. חברת ילדות של הראל נבון. הראל מאוהב בה מגיל צעיר, אך היא לא מעוניינת בו. מתאהבת ברני, ובהמשך נהפכים לזוג. נורת על ידי איש מסתורי. בעונה הרביעית מאבדת את זכרונה ושוכחת מחייה הקודמים ומרני, עד שנופל ארגז על ראשה שמחזיר לה את הזיכרון. מנהלת רומן עם יונתן, ולאחר מכן עם רני. נורת בסוף העונה הרביעית על ידי קארין אך שורדת.
שירי גולד (רונה-לי שמעון): הבת של לילי ויורם. חיילת בלהקה. חברתה הטובה של אלינור ובת זוגו של רני, בגדה בו עם יונתן. בעונה הרביעית היא בת זוגו של הראל אך הם נפרדים במהלך העונה והיא נהיית בת זוגו של אסי גלוקמן. משחקת בסדרה של חלי את התפקיד של תמרה. ניסתה להתאבד בעונה השלישית אך ללא הצלחה. ומשום ניסיון התאבדותה רני חזר אליה לזמן קצר עד שגילה מי הרעיל אותו עם המנגו.
אלינור שילון (מלי לוי): חיילת בלהקה. בתו של המיליונר אבנר שילון. חברתה הטובה של שירי. היא איבדה את אביה בתאונת מסוק בלימה, פרו בעונה השלישית, ומנהלת מאבק מול אשתו על הירושה. ציון נחלץ לעזרתה ומתברר לה שהוא מיליונר. מתאהבת בו בגלל הכסף שלו. בעונה הרביעית נכנסת להריון מיונתן וטוענת שזה מציון עד שמתגלה שלא ולאחר בדיקת אבהות היא אומרת ליונתן שהיא מעדיפה לגדל את הילד לבד.
חלי בנאי (ענת מגן-שבו): חיילת בלהקה. חברתם הטובה של שמש ותמרה. מתאהבת בציון, ובהמשך נהפכים לזוג. גילתה על סודו של ששי. בעונה הרביעית ציון מציע לה נישואים אך העלילה בין השניים מסתבכת. חלי הופכת לתסריטאית של העונה השלישית של השיר שלה.
חלי "שמש" פרוסט (דנה עדיני): חיילת בלהקה. שוטרת סמויה במצ"ח. חברתם הטובה של חלי ותמרה. גילתה על סודו של ששי, יוצאת עם יונתן בסתר עד שמגלים בהפתעה. תפסה את יונתן בוגד בה בסוף עונה 3 וכל עונה 4 מחזר אחריה אך היא לא סולחת לו. בעונה הרביעית סודה מתגלה. אחותה של שלי (שמגלמת את שמש בסדרה שחלי כתבה וגם היא נהלה רומן קצרצר עם יונתן) עוזרת לציון עם אנשי המאפיה, מגלה את הסוד של יותם וקרין ולכן יותם מנסה להרוג אותה ללא הצלחה ושולח אותה לבית חולים, בסוף היא ויונתן חזרו זה אל זה.
יותם "יו-יו" ברקת (ליאור אשכנזי): סגן הרמטכ"ל ואחר כך הרמטכ"ל. ירה בקרין ותמרה בסיום העונה השלישית. בעונה הרביעית הוא בן זוגה של נינט ומנהל רומן עם גרושתו ועם קרין. בסיום העונה הרביעית יורה בקארין ולאחר מכן נורה על ידי חיילי צה"ל ומת.
ששי טל/טל ששון (עידו מוסרי): חייל בלהקה צבאית. לאחר שלא קיבלו אותו ללהקה, מתחזה להומו בשם "טל ששון". חלי, שמש ותמרה מגלות את סודו וכועסות עליו אך סולחות לו. בעונה הרביעית סודו מתגלה. הוטרד מינית על ידי אברי ז'טה, בן זוגו של שוקי וכוראוגרף בלהקה בעונה השלישית. משחק בסדרה של חלי את התפקיד של ציון. מתאהב בשי, בתו של יותם הרמטכ"ל.
ציון מימון (אלי אלטוניו): עובד רס"ר. מיליונר בסתר. בהמשך חייל בלהקה. מאוהב באלינור אך בהמשך הוא מבין שהוא מאוהב בחלי. בעונה הרביעית מציע לחלי נישואין. עושה עסק עם צ׳רניה אביו של יונתן ומסתבך עם המאפיה גם הוא.
הראל נבון (רן בכור): חייל בלהקה צבאית. חבר ילדות של תמרה ומאוהב בה, נדחה על ידיה. נוצל מינית על ידי קרין. בעונה הרביעית הוא ושירי מנהלים זוגיות. הראל מחליט לפרוש מהלהקה ועובר לשרת ביחידה קרבית. מת לאחר שקפץ על רימון כדי להציל את חבריו. לאחר מותו קופץ ל"ביקורים דמיוניים" אצל חברי הלהקה ועוזר להם להגיע להחלטות חשובות בנוגע לעתידם ובחירותיהם.
קרין קורן (נינה קוטלר): הבת של נורה ספקטור. קצינה בדרגת סרן, מפקדת הלהקה הצבאית. רעה ומרשעת. בעונה השלישית היא מנהלת רומן עם הרמטכ"ל דובה. מנצלת מינית את הראל, נכנסת להיריון ממנו ולא יודעת מזה. מתאהבת ברני בעונה השלישית ובעונה הרביעית ביותם. נורת על ידי איש מסתורי.
. בעונה הרביעית קרין נמצאת בקומה בעקבות הירי, מתברר שהיא עברה הפלה. מתעוררת מהקומה וחוזרת לפקד על הלהקה. במהלך העונה נזכרת ומגלה שיותם ניסה לרצוח אותה. בסוף העונה הרביעית היא יורה בתמרה אך נורת שוב על ידי יותם והפעם מתה.
יהושע כוכבי / שוקי סטאר (עמיקם לוי): במאי הלהקה הצבאית, הומו. בן זוגו של אברי אך נפרד ממנו בעונה הרביעית. מפקד הלהקה לתקופה קצרה, תוך כדי שקרין בקומה, במהלך העונה הרביעית חולה בסרטן וממנה את נינט כדי לביים את הלהקה. היה הבמאי של "מי שחנן".
לילי גולד (לאורה ריבלין): בעלת סוכנות פייס, סוכנתם של רני ויונתן, שבסוף שניהם עוזבים אותה. אמה של שירי ואשתו של דובה וגרושתו של יורם. שונאת את קרין.
נורה (נורית) ספקטור (גילה אלמגור) (עונה 4): חוקרת את ההתנקשות. אמה של קרין.
שמואל "צ'רניה" ברק (אלברט אילוז) (עונה 4) - אבא של יונתן, מסבך את ציון ויונתן עם המאפיה ואף הורס את העסק של יונתן. במהלך העונה מת.
דן "דובה" קידרון (אושיק לוי) - בעלה של לילי גולד והאבא החורג של שירי. הרמטכ"ל בעונה השלישית מנהל רומן עם קרין קורן, בסוף העונה השלישית עובר אירוע מוחי ומוחלף על ידי יותם ברקת.
אלוהים (דנה אינטרנשיונל) (עונה 4): מופיעה בפרק הראשון ובפרק האחרון בתור השופטת של תמרה, קרין ובהמשך של יותם. בפרק הראשון היא כמעט שולחת את תמרה אל גן העדן אך משנה את דעתה ובפרק החותם את הסדרה מחליטה באופן חד-משמעי להחזיר את תמרה לחיים.
ניקי (אורי רביץ): עוזרה האישי של לילי. מכר תמונות של שירי לעיתונות ופוטר על ידה בעקבות כך.
אודי שניר (דליק ווליניץ): מנכ"ל ערוץ 2.
רם שגב (יואב צפיר): נשיא ערוץ 2. עושה כל מה שאודי אומר לו לעשות. נורה בטעות בעונה השלישית על ידי יונתן, נפצע קל.
חורף דיין (ניר פרידמן):(עונה 3) זמר רוק. יוצא עם נינט רק כדי להתפרסם על גבה. הוא מציע לה נישואים והיא מסכימה, אך היא זורקת אותו לאחר שהאשים אותה בדריסת הכלבה של חנה לסלואו. בצעירותו ניהל רומן עם אלינור ומנסה לפתות אותה שוב. מיוצג אצל לילי. פרודיה על אביב גפן.
שמוליק (יוסי מרשק) (עונה 3):מפיק מוזיקלי בלהקה, לוקה בתסמונת טורט ומרבה לקלל.
רונית ברקת (גלית גוטמן) (עונה 4): אימה של שי וגרושתו של יותם ברקת.
שי ברקת (אגם רודברג) (עונה 4): בתם של יותם ורונית, חוזרת מחוץ לארץ לישראל וטל התאהב בה. הייתה לה מערכת קצרה עם רני אביב שבסוף הוא נפרד ממנה וכתוצאה מכך היא טסה למיאמי.
אברי ז'טה (מתי אטלס): כוריאגרף ובן זוגו של שוקי סטאר. הטריד את טל ושיקר לשוקי כי טל הטריד אותו, לבסוף האמת מתגלה ושוקי נפרד ממנו. בעונה הרביעית הוא חוזר כדי לעזור לשוקי עם המחלה.
גדי רבינוביץ' (בתפקיד עצמו): (עונה 3) עורך הדין של חנה לסלאו.
חנה לסלאו (בתפקיד עצמה): חברה של לילי והבעלים של הכלבה ג'סיקה. לאחר שבמשפט שניהלה מול נינט, נקבע שנינט אשמה, והיא חויבה לשרת בלהקת הנח"ל 2006. משחקת בסדרה של חלי את התפקיד של לילי גולד.
מיה דגן (בתפקיד עצמה) (עונה 3): חברה של נינט שמופיעה בתור אורחת. שיחקה עם רני ונינט ב"שיר שלה" בעונות 1–2 בתפקיד מיקי אפלבוים. שרה עם נינט ותמרה באירוע של לילי כשרני הציע נישואים לשירי. מתגעגעת לצילומי השיר שלה.
מירי שילון (מיכל ינאי) (עונה 3): אלמנתו של אבנר שילון ואמא חורגת של אלינור. בעלה נהרג בתאונת מסוק. התאהבה בו בגלל הכסף שלו. נוצלה על ידי ציון.
ד"ר רונה תבור (אדית חצור) (עונה 4): הדוקטור שטיפלה בתמרה וקרין בזמן הקומה. וממשיכה לטפל בתמרה גם אחרי הקומה בגלל בעיית הזיכרון שלה. טיפלה גם בשמש כשהיא הותקפה.
שלי פרוסט (הילי ילון) (עונה 4): אחותה של שמש, דוגמנית ושחקנית בחו״ל. ניהלה רומן קצר מאוד עם יונתן. משחקת בסדרה של חלי את התפקיד של שמש.
יריב טל (טל מוסרי) (עונה 3): אחיו של ששי טל (טל ששון). חושב שהוא הומו בעצמו.
רוני (רותם זיסמן כהן) (עונה 3): בת זוגו של ששי טל (טל ששון) אך נפרדת ממנו.
חנה גולד (חנה מרון) (עונה 3): אמה של לילי וסבתה של שירי שבאה לביקור.
כורכום (יובל סמו) (עונה 3): חברו ושותפו לתא של רני בכלא 6.
אדם (אדם פרי): הקלידן בלהקה, לאחר זמן קצר בעונה 4 הוחלף.
אריה וייס (עמוס לביא): אביה של תמרה. בתחילה העונה השלישית מתעמת עם הרמטכ״ל לא לפנות את ביתו בחוות שורש. מנסה לשמור על תמרה כמה שיותר, לא תומך בגיוסה ללהקה. לאחר שהראל סיפר לו שהוא תפס את תמרה שיכורה במסיבה ב״גיהנום״ ולבושה חשוף הוא לקח אותה הביתה. לבסוף מקבל את גיוסה כי ראה שעושה לה טוב. לא רצה לקבל את זה שהתאהבה בחילוני אך גם את זה מקבל בסוף. איתה לאורך כל הדרך בבית החולים.

שידור הסדרה
העונה הראשונה שודרה בערוץ 3 של הלווין ושאר העונות שודרו בערוץ yes ישראלי, ניתן לצפות בסדרה בשירות yesVOD.במהלך העונה הראשונה חקרה המועצה לשידורי כבלים ולשידורי לוויין תלונות על פרסום הסמוי בסדרה.

פסקול
את שיר הפתיחה של הסדרה, "עוד מעט", כתב ברק פלדמן, הלחין יוני בלוך וביצעו שני שחקניה הראשיים של הסדרה, נינט טייב ורן דנקר (בעונות 3–4 ביצעו את השיר רן דנקר ואניה בוקשטיין). במהלך הסדרה ביצעו הדמויות מספר שירים מקוריים שנכתבו עבורה, חלקם על ידי שחקני הסדרה. סער בדישי כתב והלחין עבור הסדרה את השירים "הבלדה שלי עלייך" ו"האור בחיי", ונינט טייב ורן דנקר כתבו והלחינו במשותף את השיר "בינתיים". בספטמבר 2005 הוציאה חברת הליקון אלבום כפול ובו מבחר משירי הסדרה. כמו כן, יצא גם דיסק פסקול לשירי העונה השלישית.

ראו גם
תיכון השיר שלנו
Oboy
תנוחי

קישורים חיצוניים
 "השיר שלנו", באתר טדי הפקות

 
ביקורות

הערות שוליים

טלנובלות ישראליות
סדרות טלוויזיה ישראליות שעלו לשידור בשנות ה-2000
קשת: תוכניות וסדרות
yes הטלוויזיה בלוויין: תוכניות וסדרות
צה"ל בתרבות ובאמנות
זוכי פרס מסך הזהב: תוכניות וסדרות
זוכי טקס נבחרי הילדים: תוכניות וסדרות
טדי הפקות